Az alakuló Küldöttgyűlés óta elég sok idő telt el, de lehetőségeimhez képest megpróbálom összefoglalni a lehetőlegjobban és legtömörebben az elmúlt időszakot.

A kulcsfelvételi jogok és a kártyajogosultságok frissítve lettek, több kevesebb sikerrel. Van, akinek nem működik a kártyája sajnos még mindig, többször is telefonáltam az illetékesekkel állítólag az összesnek kéne működnie, de volt olyan is, akinél azért megoldódott. A mostani küldöttgyűlés után, a remélhetőleg újonnan megválasztott tisztségviselők kártya ügyeivel együtt megpróbálom orvosolni a helyzetet.

A delegáltságaimnak 90% eleget tettem az elmúlt időszakban, voltam a Kari Ösztöndíj Bizittság ülésein, Kari Tanácsokon (kivéve június), a Jegyzetbizottság ülésén, az EHÖK KGy-kon és. Rekrutációs Bizottság ülésén, az utóbbiból egyet sajnos kihagytam, de Deák Peti tudott helyettesíteni, ezúton is köszönöm neki még egyszer.

Május 19-én egy remek hangulatú csapatépítőn vettünk részt, az EHÖK jóvoltából, ahova szerencsére 1-2 képviselő is tudott csatlakozni hozzánk. Remélem egy következő hasonló alkalommal ez a szám nagyobb lesz. Mi főztük a legfinomabb gulyáslevest!

Több tisztségviselői ülést is tartottunk az elmúlt időszakban, amit szeretnénk rendszeresíteni, hogy legyen lehetőség megbeszélni minden fontos dolgot egymás között személyesen is. Igyekszem a szabadidős, csapatépítő jellegű programokat is gyarapítani,, voltunk például LaserTag-ezni is.

A gólyalevél borítékolásból is igyekeztem kivenni a részemet.

A Mentortábor szervezését aktívan segítettem és Érzékyenyítést is tartottam. Előtte való nap érkeztünk Bodajkra a tisztségviselőkkel és ott is tartottunk egy kis csapatépítést és egy tisztségviselői ülést.

A Tétékás GT-ben csak állomásttartani voltam és kikapcsolódni.

Az újonnan alakult GTI gólyatáborában is segítetettem, mint csapatvezető.

Szeptember elején szervezett 5vös 5 km kommunikációjának menedzselését is megnyertem magamnak, illetve a helyszínen is segítettem mindenfélében.

A Gólyaavató szervezését idén megpróbáltuk mentorokra bízni, hogy kicsit bevonjuk az aktív emebereket egy ilyen feladattal.

Az Überfúzió, a Bevonó és a Gólyahajó szervezésében vállaltam most nagyobb feladatokat és úgy érzem, hogy a jövőben nem szeretnék buliszervezésekben részt venni. Mindegyik esemény jól sikerült, a Bevonón is több ember volt, mint amire számítottam, remélem a jövőben is tudunk hasonló eseményeket sikeresen véghezvinni.

A kommunikációs dolgokat én nyertem meg, ezt a feladatot is sikerült a lehetőségekhez képest jól megoldani szerintem.

Igyekeztem tőmondatokban összefoglalni a dolgokat, hogy ne legyen túl hosszú, lesz bőven olvasnivaló így is a KGy-ra.

Ha kérdésetek van, keressetek bátran!

Vigh Patricia

Elnökhelyettes

ELTE TTK HÖK